2010 ברוסיה

2010 ברוסיה הייתה השנה ה-19 להקמת המדינה לאחר פירוק ברית המועצות.

הנהגה 
 נשיא רוסיה - דמיטרי מדבדב
 ראש הממשלה - ולדימיר פוטין

אירועים בולטים 

 29 בינואר – הטיסה הראשונה של מטוס הקרב החמקן סוחוי T-50.
 5 בפברואר – בבירת דאגסטן, מחצ'קלה, נהרג מפקד משטרת העיר אחמד מגומדוב, שסומן כמי שמיועד להיות שר הפנים של דאגסטן. בפיצוץ נהרגו בסך הכול 4 אנשים. עוד באותו היום בעיר איזברבאש מחבלים פוצצו מטען חבלה בעת שעבר רכב ובו ישב ראש המחלקה האזורית למאבק בפשע המאורגן ובטרור, קולונל גאפיז איסאייב שנהרג במקום.
 17 בפברואר – נוטרלו פצצות ומטעני חבלה שהונחו על ידי מחבלים בבניין המשטרה האזורית לשעבר במחצ'קלה, כמו גם בבניין לשכת החקירות הפליליות ומבני שיטור אחרים.
 19 בפברואר – בנזראן, סמוך לבית פרטי אירעו סדרת פיצוצים. בעל הבית ושוטר מקומי נהרגו. אושפזו 28 עם כוויות בדרגות שונות. בין הפצועים היה ראש המשטרה האזורית של נזראן, ואנשי מחלקת החקירות של ועדת החקירות של משרד התובע הכללי הרוסי. נוסף לכך נפצע קשה גם ראש מחלקת החקירות של נזראן.
 1 במרץ – גאורגיה ורוסיה פותחים מחדש את מעבר הגבול היבשתי ביניהם, הממוקם בהרי הקווקז, לתנועה ולמסחר, לראשונה מזה ארבע שנים.
 12 במרץ – רוסיה חותמת על עסקה עם הודו אשר במסגרתה רוסיה תקים 16 כורים גרעיניים בהודו.
 24 במרץ – מדענים מזהים סוג חדש של אדם קדום - האדם הדניסובי, אשר לא היה ידוע עד כה, באמצעות מיפוי רצף הגנום משני שברי מאובנים - עצם של אצבע ושן טוחנת - שנמצאו במערת דניסובה, בהרי אלטאי בסיביר.
 26 במרץ – רוסיה מוציאה מחוץ לחוק את הספר "מיין קאמפף".
 29 במרץ – מחבלים מתאבדים מפוצצים שני מטעני נפץ בשתי תחנות שונות של הרכבת התחתית של מוסקבה. בפיגועים נהרגו 40 בני אדם ונפצעו 102 בני אדם.
 31 במרץ – אירע פיצוץ בעיר קיזליאר בדאגסטן, כאשר הגיעו סקרנים ואנשי זרועות הביטחון אירע פיצוץ שני. 12 איש נהרגו, 23 נפצעו.
 8 באפריל – צוות בינלאומי של חוקרים מרוסיה ומארצות הברית מכריזים על כך שהצליחו ליצור את היסוד החדש טנסין אשר מספרו האטומיהוא 117.
 10 באפריל – התרסקות מטוס חיל האוויר הפולני ברוסיה: מטוס טופולב Tu-154 ועליו נשיא פולין לך קצ'ינסקי, רמטכ"ל צבא פולין ורבים מבכירי מוסדות השלטון בפולין, התרסק בקרבת שדה התעופה סמולנסק שברוסיה. איש מבין 96 הנוסעים ואנשי הצוות לא שרד בהתרסקות.
 12 באפריל – השופט הפדרלי הרוסי אדוארד צ'ובאשוב נורה למוות בבניין הדירות שבו הוא התגורר במרכז מוסקבה.
 27 באפריל – נורווגיה ורוסיה מיישבים סכסוך של 40 שנה ביניהם בדבר הגבול הימי של המדינות העובר בים ברנץ.
 28 באפריל – רוסיה מפרסמת באינטרנט את המסמכים שבעבר נחשבו מסווגים הקשורים לטבח ביער קאטין.
 5 במאי – פיראטים סומלים משתלטים על מכלית הנפט הרוסית "MV Moscow University", כ-930 קילומטרים מחופי סומליה, כאשר על סיפונה 23 אנשי צוות. האונייה שוחררה יום למחרת על ידי משחתת של הצי הרוסי.
 7 במאי – פיצוץ בתחנת הרכבת של העיר דרבנט. 2 הרוגים ו-8 פצועים.
 9 במאי – פיצוץ במכרה במחוז קמרובו גורם למותם של 12 בני אדם ולפציעתם של 24.
 12 במאי – רוסיה וטורקיה חותמים על עסקה בשווי 20 מיליארד דולארים אשר במסגרתה רוסיה תקים את תחנת הכוח הגרעינית הראשונה של אנקרה.
 13 במאי באזור סרגוקאלינסק בדאגסטן, יריות ופיצוצים בתחנת השידור המקומית. בבוקר באותו היום, קבוצת שיפוצניקים בליווי שוטרים הגיעו למקום ואירע פיצוץ נוסף – 8 איש נהרגו.
 26 במאי בעיר סטברופול התרחש פיצוץ שבעקבותיו נהרגו 8 ונפצעו 42–45 איש. ההשערות העלו כי מדובר בפיגוע על רקע פלילי.
 3 ביוני – המשימה הניסויית השלישית של פרויקט מאדים 500, שמטרתה בחינת השפעת הסביבה על האדם, יצאה לדרך כאשר שישה גברים - שלושה רוסים, שני אירופאים וסיני - נכנסו למתקן סגור במוסקבה שם הם שהו במשך 18 חודשים בבידוד מן העולם החיצון.
 10 ביוני – רוסיה מצהירה על כוונתה למכור לאיראן טילי קרקע-אוויר מסוג S-300, וציינה כי הסנקציות החדשות של האו"ם לא מונעות מכירת נשק זה.
 27 ביוני – פרשת המרגלים (2010): ה-FBI עוצר בארצות הברית עשרה מרגלים רוסיים (ראו גם אנה צ'פמן).
 7 ביולי – המנצח הרוסי מיכאיל פלטניוב מואשם באונס של ילד בן 14 בעיר פאטאיה שבתאילנד. פלטניוב אשר שוחרר לבסוף בערבות, הכחיש את ההאשמות נגדו.
 8 ביולי – פרשת המרגלים (2010): עשרת המרגלים הרוסיים מודים באשמה בבית המשפט ומגורשים לאחר מכן מארצות הברית.
 21 ביולי – במהלך פיגוע בתחנה ההידרואלקטרית ברפובליקת קברדינו-בלקריה שבדרום רוסיה פוצצו מטעני נפץ ונהרגו שני שומרים.
 24 ביולי – פרשת המרגלים (2010): ראש ממשלת רוסיה ולדימיר פוטין פוגש את המרגלים הרוסיים שגורשו מארצות הברית.
 סוף יולי-תחילת ספטמבר - שריפות היער ברוסיה (2010). בשריפות נהרגו 55,736 בני אדם ונהרסו בסביבות 2,000 מבנים.
 17 באוגוסט – פיצוץ בעיר פיאטיגורסק. מעל 40 נפגעים.
 30 באוגוסט – מעל ל-100 גלוחי ראש רוסים תוקפים את הקהל בפסטיבל מוזיקה בעיר מיאס שבמחוז צ'ליאבינסק. באירוע נפצעו לפחות 10 בני אדם ונרצחה נערה בת 14.
 9 בספטמבר – 17 בני אדם נהרגו ו-161 נפצעו בפיגוע התאבדות בשוק המרכזי של עיר ולדיקווקז שבצפון הרי קווקז.
 20 בספטמבר – מטוס סוחוי Su-27 מתרסק במזרח הרחוק הרוסי.
 28 בספטמבר – נשיא רוסיה דמיטרי מדבדב מפטר את ראש העיר של מוסקבה יורי לוז'קוב וממנה את סגן ראש העיר ולדימיר רסין לתפקיד ראש העיר.
 8 באוקטובר – החללית סויוז TMA-01M משוגרת לעבר תחנת החלל הבינלאומית שעל סיפונה שני הקוסמונאוטים הרוסים אלכסנדר קאלרי ואולג סקריפוצ'קה, והאסטרונאוט האמריקאי סקוט קלי.
 28 באוקטובר – שני הרי געש מתפרצים בחצי האי קמצ'טקה אשר במזרח הרחוק הרוסי.

נפטרו
(:קטגוריה:רוסים שנפטרו ב-2010)

 11 בפברואר – אירינה ארכיפובה, זמרת אופרה סובייטית ורוסית (נולדה ב-1925)
 22 במרץ – ולנטינה טולקונובה, זמרת רוסיה (נולדה ב-1946)
 27 במרץ – וסילי סמיסלוב, שחמטאי רוסי בדרגת רב-אמן (נולד ב-1921)
 5 באפריל – ויטאלי סבסטיאנוב, קוסמונאוט סובייטי (נולד ב-1935)
 1 ביוני – אנדריי ווזנסנסקי, משורר רוסי (נולד ב-1933)
 3 ביוני – ולדימיר ארנולד, מתמטיקאי רוסי (נולד ב-1937)
 9 ביוני – מרינה סמיונובה, בלרינה רוסיה (נולדה ב-1908)
 14 ביוני – לאוניד קיזים, קוסמונאוט סובייטי (נולד ב-1941)
 24 בספטמבר – גנאדי ינאייב, פוליטיקאי רוסי, קומוניסט, שמרני דוקטרינרי, שעמד בשנת 1991 בראש הפיכת ינאייב (הפוטש של אוגוסט) להפלת שלטונו של מיכאיל גורבאצ'וב (נולד ב-1937)
 2 בנובמבר – רודולף בארשאי, מנצח ונגן כינור רוסי (נולד ב-1924)
 3 בנובמבר – ויקטור צ'רנומירדין, מדינאי רוסי ששימש כראש ממשלתה השני של הפדרציה הרוסית לאחר התפרקות ברית המועצות (נולד ב-1938)
 29 בדצמבר – בלה אחמדולינה, משוררת רוסיה (נולדה ב-1937)

קישורים חיצוניים

הערות שוליים